Forårsklargør dit uderum med Greenify | Vores bedste tip til denne sæson
af	Lasse	/ fredag, 20 marts 2020	/ Udgivet i Forår, Inspiration, Udendørsplanter
Krydderurter er enhver altans MUST og er nemme at passe. Udover at de smager dejligt, dufter de skønt og emmer af forår og sommer. Kamelia er en af vores forårsfavoritter. I det tidligere forår, får den de smukkeste og ret ekstravagante pink blomster, som virkelig leder tankerne hen på sommer. Den er hårdfør og stedsegrøn og pynter på altanen året rundt.
Når man skal finde frugttræer til altanen skal man kigge efter nogle som er langsomtvoksende. Vi er specielt vilde med Dværgabrikos og Dværgfersken som tilhører en slægt af lave, tætte frugttræer. De er perfekte frugttræer til din altan så du kan høste hjemmedyrkede, saftige abrikoser og ferskner hen på sensommeren.
Der findes et kæmpe udvalg af krukker, og det rigtige valg for dig er afhænger meget af smag og behag. Almindelige terracotta krukker giver et varmt udtryk og holder sig kølige længere i solen. Dog skal du være opmærksom på, at det er et porøst materiale hvor fordampningen sker hurtigere. Planten skal derfor vandes oftere. Terracotta krukker er heller ikke frostsikre, hvilket kan sætte dig en en træls situation, når du skal vinterklargøre din altan.
Vores egne Greenify krukker og altankasser er lette, frostsikre og produceret i genbrugsplast. De er udviklet til at give dine planter de bedste vækstbetingelser! I materialet er iblandet stenpulver som gør dem slidstærke og samtidig giver dem et rustikt udtryk. Vores krukker og altankasser er lavet med et intelligent vandreservoir, som opsamler overskydende vand, så dine planter holder sig fugtigere længere. Det øger planternes levetid og gør det nemmere for dig at holde dine planter flotte!
Tagged under: blomster, Forår, Forårsklar, fugtmåler, gødning, Greenify, krukker, Krydderurter, ompotning, planteråd, plantetips, råd, tips, udendørsplanter, vanding